ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রীর ভোকাল ফর লোকাল উদ্যোগে আধ্যাত্মিক ধর্মগুরুদের সমর্থন
সন্ত সমাজ আত্মনির্ভর ভারতকে আশীর্বাদ করেছেন
নয়াদিল্লি, ১৭ নভেম্বর, ২০২০
প্রধানমন্ত্রী শ্রী নরেন্দ্র মোদী আত্মনির্ভর ভারত গঠনের জন্য ‘ভোকাল ফর লোকাল’ উদ্যমকে সার্বিকভাবে সফল করে তোলার জন্য আধ্যাত্মিক ধর্মগুরুদের প্রতি যে আন্তরিক আহ্বান জানিয়েছিলেন, তাতে সারা দেশের আধ্যাত্মিক ধর্মগুরুরা বিশেষভাবে সমর্থন জানিয়েছেন এবং তাঁদের কাছ থেকে ইতিবাচক সাড়া মিলেছে। সন্ত সমাজ প্রধানমন্ত্রীর এই আবেদনে বিশেষ উৎসাহ দেখিয়েছেন। আধ্যাত্মিক ধর্মগুরুরা আত্মনির্ভর ভারত গঠনের জন্য ‘ভোকাল ফর লোকাল’ উদ্যোগ আরও জনপ্রিয় করে তুলতে নিজেদের সমর্থনের কথা জানিয়েছেন।
উল্লেখ করা যেতে পারে, প্রধানমন্ত্রী সোমবার ভিডিও কনফারেন্সের মাধ্যমে জৈনাচার্য শ্রী বিজয় বল্লভ সুরিশ্বরজী মহারাজের ১৫১তম জন্মবার্ষিকী উদযাপন উপলক্ষে ‘স্ট্যাচু অফ পিস’ বা ‘শান্তির প্রতিমূর্তি’র আবরণ উন্মোচনের সময় আধ্যাত্মিক ধর্মগুরুদের ‘ভোকাল ফর লোকাল’ উদ্যোগকে সর্বতোভাবে সফল করার জন্য এগিয়ে আসার অনুরোধ করেছিলেন। এই অনুষ্ঠানে শ্রী মোদী বলেছিলেন, স্বাধীনতা অভিযানে সংগ্রামের ভিত্তির সঙ্গে ভক্তি আন্দোলন যেমন জড়িয়ে রয়েছে, তেমনই আজ সাধু-সন্ত, মহাত্মা, মহন্ত ও আচার্যরা আত্মনির্ভর ভারত গঠনে ভিত্তি হয়ে উঠবেন। তিনি আধ্যাত্মিক ধর্মগুরুদের আত্মনির্ভর ভারত গড়ে তোলার লক্ষ্যে নিজ নিজ অনুরাগী ও ভক্তবৃন্দদের কাছে সঠিক বার্তা পৌঁছে দেওয়ার আহ্বান জানান।
প্রধানমন্ত্রীর এই আহ্বানে স্বতঃস্ফূর্ত সমর্থন জানিয়ে শ্রী শ্রী রবিশঙ্কর বলেছেন, তাঁর প্রতিষ্ঠানের তরুণ-তরুণীরা একটি অ্যাপ তৈরি করেছেন এবং দৈনন্দিন জীবনের প্রতিটি ক্ষেত্রে আত্মনির্ভর ভারতের একটি নিজের অঙ্গীকারের কথা পুনরায় ব্যক্ত করেছেন।
বাবা রামদেব প্রধানমন্ত্রীর ‘ভোকাল ফর লোকাল’ উদ্যমকে সমর্থন জানানোর শপথ নিয়ে বলেন, পতঞ্জলী ও তাঁর অনুরাগীরাও আত্মনির্ভর ভারত গঠনের লক্ষ্যে সবরকম সমর্থন যুগিয়ে যাবেন। তিনি অন্যান্য আধ্যাত্মিক ধর্মগুরুদেরকেও ‘ভোকাল ফর লোকাল’ প্ল্যাটফর্মে নিয়ে আসার প্রস্তাব দেন।
সদগুরু জগগি বাসুদেব এক ট্যুইটে প্রধানমন্ত্রীর আত্মনির্ভর ভারত গঠনের লক্ষ্যে জোরালো সওয়াল করে বলেছেন, আত্মনির্ভরতাই হ’ল মৌলিক শক্তি, যা একটি দেশের স্থিতিশীলতা ও সমৃদ্ধির ক্ষেত্রে অত্যন্ত গুরুত্বপূর্ণ। তিনি আরও বলেন, বর্তমান বিশ্বে এককভাবে থাকা নয়, বরং জাতীয় স্বার্থের প্রতি সংবেদনশীল হওয়া অত্যন্ত তাৎপর্যপূর্ণ। আর এটা সম্ভব কেবল সাধারণ মানুষের অঙ্গীকারের মাধ্যমে।
স্বামী অদ্বেশানন্দ অন্যান্য আধ্যাত্মিক ধর্মগুরুদের প্রতি তাঁর অভিন্ন সমর্থন প্রকট করে বলেন, প্রধানমন্ত্রীর এই আহ্বান অত্যন্ত প্রেরণা-দায়ক।
ভগবত কথাকর ও আধ্যাত্মিক ব্যক্তিত্ব দেবকি নন্দন ঠাকুর বলেছেন, প্রধানমন্ত্রীর এই আহ্বানের প্রতি তাঁদের অনুরাগীরাও ‘ভোকাল ফর লোকাল’কে জীবনের অবিচ্ছেদ্য অঙ্গ করে তুলেছেন।
আধ্যাত্মিক ধর্মগুরুদের বার্তা ও বাণীর মধ্য দিয়ে আত্মনির্ভর ভারতের যথার্থতার প্রতি তাঁদের সমর্থন ও প্রশংসা প্রতিফলিত হয়েছে। এই আধ্যাত্মিক ধর্মগুরুরা কেবল ব্যক্তি পর্যায়েই ‘ভোকাল ফর লোকাল’ – এর প্রতি সমর্থন জানাচ্ছেন না, বরং সমস্ত সন্ত সমাজ একে সফল করে তোলার জন্য নিজেদের মধ্যে সমন্বয় গড়ে তুলছেন।
নারীওশিশুবিকাশমন্ত্রক
অপুষ্টি দূরীকরণে ব্যবস্থা
নয়াদিল্লি, ০৬ ফেব্রুয়ারি, ২০২০
কেন্দ্রীয় সরকার অপুষ্টিজনিত সমস্যা মোকাবিলায় সর্বোচ্চ অগ্রাধিকার দিয়ে থাকে। এই লক্ষ্যে সরকার বিভিন্ন মন্ত্রক ও দপ্তরের একাধিক কর্মসূচি রাজ্য ও কেন্দ্রশাসিত অঞ্চলগুলির সহায়তায় রূপায়ণ করছে। আজ রাজ্যসভায় এক লিখিত জবাবে এই তথ্য জানিয়েছেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি। মন্ত্রক আইসিডিএস কর্মসূচির আওতায় পোষণ অভিযান, প্রধানমন্ত্রী মাতৃ বন্দনা যোজনা, অঙ্গনওয়াড়ি পরিষেবা সহ বয়ঃসন্ধিকালীন মেয়েদের জন্য একাধিক প্রকল্প রূপায়ণ করছে। উদ্দেশ্য, দেশে মহিলা ও শিশুদের মধ্যে অপুষ্টিজনিত সমস্যা দূর করা।
তিনি আরও জানান, পোষণ অভিযানে ০-৬ বছর বয়স পর্যন্ত শিশুদের দৈহিক পুষ্টির মানোন্নয়নে গুরুত্ব দেওয়া হয়। এছাড়াও, বয়ঃসন্ধিকালীন বালিকা, গর্ভবতী মহিলা ও স্তন্যদাত্রী মায়েদের পুষ্টির বিষয়গুলি প্রাধান্য পেয়ে থাকে। অভিযানের আওতায় দেশ থেকে পর্যায়ক্রমে অপুষ্টি দূরীকরণের লক্ষ্য রয়েছে। অপুষ্টির সমস্যা দূরীকরণে গণআন্দোলন ও সচেতনতা বৃদ্ধির পাশাপাশি, পুষ্টির গুরুত্ব সম্পর্কে মানুষকে অবহিত করতে রাজ্য ও কেন্দ্রশাসিত অঞ্চলগুলির অপুষ্টি দূরীকরণের কাজে যুক্ত থাকা ব্যক্তিদের দক্ষতা বৃদ্ধি করা হয়েছে।
স্বাস্থ্য ও পরিবার কল্যাণ মন্ত্রকের ফ্ল্যাগশিপ কর্মসূচি জাতীয় স্বাস্থ্য মিশনের আওতায় সদ্যজাত ও ছোট শিশুদের নিয়মিত স্তন্যপান করানোর অভ্যাস, রক্তাল্পতামুক্ত ভারত, আয়রন ও ফলিক অ্যাসিড সংক্রান্ত ওষুধ সরবরাহ, আয়োডিন যুক্ত লবণের ব্যবহার বাড়ানো, ভিটামিন ‘এ’ পরিপূরক পুষ্টির যোগান বাড়ানো, শিশুদের টিকাকরণ, পেটের রোগ নিয়ন্ত্রণে গুরুত্ব দেওয়া হচ্ছে। এই সমস্ত উদ্যোগের পাশাপাশি, মহিলা ও শিশু কল্যাণ মন্ত্রকের অধীন খাদ্য ও পুষ্টি পর্ষদ আঞ্চলিক ক্ষেত্রীয় কার্যালয়গুলির মাধ্যমে পুষ্টির গুরুত্ব নিয়ে প্রশিক্ষণ কর্মসূচির আয়োজন করে থাকে। এছাড়াও, বৈদ্যুতিন ও মুদ্রণ মাধ্যমে নিয়মিত গণসচেতনতামূলক অভিযানও চালানো হয়।
CG/BD/SB
(Visitor Counter : 408
বস্ত্রমন্ত্রক
বস্ত্র সচিব আইএইচজিএফ-দিল্লি মেলার উদ্বোধন করলেন
নয়াদিল্লি, ১৬ অক্টোবর, ২০১৯
বস্ত্র সচিব শ্রী রবি কাপুর গ্রেটার নয়ডার ইন্ডিয়া এক্সপো সেন্টার অ্যান্ড মার্ট-এ ৪৮তম ইন্ডিয়ান হ্যান্ডিক্র্যাফ্টস অ্যান্ড গিফ্ট ফেয়ার -এর উদ্বোধন করেছেন। মেলা চলবে আগামী ২০ তারিখ পর্যন্ত। এই মেলায় গৃহসজ্জা, জীবনশৈলী, ফ্যাশন, আসবাবপত্র এবং বস্ত্র সহ বিভিন্ন ক্ষেত্রের ৩,২০০ ভারতীয় প্রদর্শনকারী তাঁদের সামগ্রী ১১০টি দেশের বিদেশি ক্রেতাদের কাছে দেখাবার সুযোগ পাবেন।
শ্রী রবি কাপুর বলেন, এই মেলার মাধ্যমে ভারতীয় হস্তশিল্পীদের দক্ষতা এবং দেশজ নানা সামগ্রীর ঐতিহ্য দেশ-বিদেশের মানুষের কাছে পৌঁছবে। এর ফলে, এই সমস্ত সামগ্রীর রপ্তানির পরিমাণ ২৬,৫৯০ কোটি টাকা থেকে বৃদ্ধি পেয়ে ১ লক্ষ কোটি টাকা হওয়ার সম্ভাবনা রয়েছে।
CG/CB/DM
(Visitor Counter : 62
শিল্পওবাণিজ্যমন্ত্রক
কলকাতায় দশম আঞ্চলিক কোয়ালিটি কনক্লেভের উদ্বোধন
কলকাতা, ২৯ নভেম্বর, ২০১৯
কোয়ালিটি কাউন্সিল অফ ইন্ডিয়া  এবং পশ্চিমবঙ্গের ক্ষুদ্র ও মাঝারি শিল্প ফেডারেশন  যৌথভাবে কলকাতায় দশম আঞ্চলিক কোয়ালিটি কনক্লেভের আয়োজন করেছে। এবারের কনক্লেভের থিম ‘স্থায়ী উন্নয়নের লক্ষ্যে গুণমান ও নির্মাণ প্রক্রিয়ার উৎকর্ষতা’। আজ এই কনক্লেভের উদ্বোধন করা হয়। শিল্প সংস্থাগুলির লাভ বাড়াতে এই কনক্লেভে নেতৃত্ব ও গুণমানের প্রভাব, প্রতিযোগিতার জন্য উৎপাদনের কৌশল, উন্নত উৎপাদনশৈলী এবং প্রশিক্ষণ ও স্বীকৃতি – এই চারটি বিষয় নিয়ে বিস্তারিত আলোচনা হয়েছে।
এফওএসএমআই-এর সভাপতি শ্রী বিশ্বনাথ ভট্টাচার্য উদ্বোধনী অধিবেশনে বলেন, যে কোন সংস্থার সাফল্য নিহিত রয়েছে তার নির্দিষ্ট কাঠামোয় নির্মাণশৈলীর ওপর। তিনি বলেন, শিল্প জগতে শ্রেষ্ঠত্বের জন্য ব্যবস্থাপনার উৎকর্ষতা নিশ্চিত করা প্রয়োজন।
ন্যাশনাল বোর্ড অফ কোয়ালিটি প্রোমোশন এবং কোয়ালিটি কাউন্সিল অফ ইন্ডিয়ার মুখ্য কার্যনির্বাহী আধিকারিক শ্রী সি কে বিশ্বাস এই কনক্লেভের বিষয়ে বলেন, শিল্প জগতের প্রসঙ্গে জনসাধারণকে যথাযথভাবে অবগত করাই এর উদ্দেশ্য। তিনি বলেন, যে কোন সংস্থার উন্নয়ন এবং স্থিতিশীলতার ক্ষেত্রে প্রযুক্তি এবং উদ্ভাবন সহ গুণমান অত্যন্ত গুরুত্বপূর্ণ।
এই কনক্লেভে বিভিন্ন নির্মাণ শিল্পের ২০০ জন প্রতিনিধি অংশগ্রহণ করেন।
CG/CB/DM
(Visitor Counter : 40
অর্থমন্ত্রক
পশ্চিমবঙ্গে আয়কর দপ্তরের তল্লাশি অভিযান
নয়াদিল্লি, ০৬ ডিসেম্বর, ২০২১
আয়কর দপ্তর গত পয়লা ডিসেম্বর কলকাতা-ভিত্তিক একটি অগ্রণী সংস্থার বিরুদ্ধে তল্লাশি অভিযান চালায় এবং একাধিক বিষয়-সম্পত্তি বাজেয়াপ্ত করে। এই সংস্থাটি টিএমটি বার এবং ভবন নির্মাণের বিভিন্ন কাঁচামাল উৎপাদনের সঙ্গে যুক্ত। পশ্চিমবঙ্গ ও ওড়িশা মিলিয়ে ২০টিরও বেশি জায়গায় এই অভিযান চালানো হয়।
তল্লাশি অভিযান থেকে জানা গেছে, ব্যবসায়িক এই গোষ্ঠীটি কর ফাঁকি দেওয়ার বিভিন্ন কৌশল অবলম্বন করেছে। এছাড়াও, তল্লাশি অভিযানে এমন একাধিক ভুয়ো নথিপত্র ও ডিজিটাল ডেটা পাওয়া গেছে, যা থেকে হিসাব বহির্ভূত নগদ মেটানো, হিসাব বহির্ভূত ক্রয়-বিক্রয়, উৎপাদন পরিমাণ কমিয়ে দেখানোর প্রমাণ মিলেছে। বাজেয়াপ্ত হওয়া নথিপত্র থেকে প্রাথমিক বিশ্লেষণে জানা গেছে, এই ব্যবসায়িক গোষ্ঠীর এমন একাধিক সংস্থা রয়েছে, যেগুলির অস্তিত্ব কেবল কাগজে-কলমে। এই ভুয়ো সংস্থাগুলি ব্যাঙ্ক অ্যাকাউন্টের খাতায় শেয়ার মূলধন হিসাবে হিসাব বহির্ভূত অর্থ জমা করেছে। ব্যবসায়িক গোষ্ঠীর সঙ্গে জড়িত গুরুত্বপূর্ণ এক ব্যক্তি বিভিন্ন অসাধু পন্থা অবলম্বনের বিষয়টি স্বীকার করে নিয়েছেন।
দপ্তরের এই অভিযানে হিসাব বহির্ভূত ৭৫ লক্ষ টাকা নগদ এবং ২ কোটি ২৬ লক্ষ টাকার বেশি মূল্যের রত্নালঙ্কার বাজেয়াপ্ত করেছে। এখনও পর্যন্ত তল্লাশি অভিযানে প্রায় ১০০ কোটি টাকা হিসাব বহির্ভূত আয়ের প্রমাণ মিলেছে।
সমগ্র ঘটনার তদন্ত চলছে।
CG/BD/SB
(Visitor Counter : 129
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১৮ কোটি ৪৪ লক্ষ ছাড়িয়েছে
দেশে গত ২৪ ঘণ্টায় প্রায় ৭৬ লক্ষ ৫৮ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৯ হাজার ২৮৩
দেশে সুস্পষ্টভাবে করোনায় আক্রান্তের সংখ্যা ১ লক্ষ ১১ হাজার ৪৮১
সাপ্তাহিক-ভিত্তিতে আক্রান্তের হার ০.৯৩ শতাংশ, যা গত ৬১ দিন ২ শতাংশের নীচে
নয়াদিল্লি, ২৪ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৬ লক্ষ ৫৮ হাজার ২০৩। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১১৮ কোটি ৪৪ লক্ষ ২৩ হাজার ৫৭৩।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮২,৭২৫
৯৪,২৬,৫১২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭৬,৮৩৩
১,৬৩,৬০,৫৯৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৪,৬৬,৩৭,৫৫২
১৯,৮৯,৪৮,৮৪১
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৮,১৭,৬৪,০৫২
১১,৩৩,০২,৯৩৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৩৮,৩১,৭৭৮
৭,৫৩,৯১,৭৪৯
|
|
মোট
|
|
|
|
১,১৮,৪৪,২৩,৫৭৩
দেশে গত ২৪ ঘণ্টায় সুস্থ হয়েছেন ১০ হাজার ৯৪৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৯ লক্ষ ৫৭ হাজার ৬৯৮।
জাতীয় স্তরে সুস্থতার হার বর্তমানে ৯৮.৩৩ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৫০ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৯ হাজার ২৮৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ১১ হাজার ৪৮১ হয়েছে, যা গত বছরের মার্চ মাস থেকে সর্বনিম্ন এবং মোট আক্রান্তের ০.৩২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৫৭ হাজার ৬৯৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৩ কোটি ৪৭ লক্ষ ৭৪ হাজার ২২৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৯৩ শতাংশ, যা গত ৬১ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৮০ শতাংশ। দৈনিক-ভিত্তিতে আক্রান্তের হার গত ৫১ দিন ২ শতাংশের নীচে রয়েছে এবং গত ৮৬ দিন ৩ শতাংশের নীচে।
(CG/BD/SB
পরিসংখ্যানএবংকর্মসূচিরূপায়ণমন্ত্রক
সপ্তম অর্থনৈতিক সমীক্ষার জন্য মাস্টার ট্রেনারদের জাতীয় প্রশিক্ষণ কর্মশালা
নয়াদিল্লি, ১৪ মে, ২০১৯
আসন্ন সপ্তম অর্থনৈতিক সমীক্ষার জন্য নতুন দিল্লিতে আজ  কেন্দ্রীয় পরিসংখ্যান এবং পরিকল্পনা রূপায়ণ মন্ত্রকের উদ্যোগে মাস্টার ট্রেনারদের জাতীয় প্রশিক্ষণ কর্মশালার আয়োজন করা হয়। সপ্তম অর্থনৈতিক সমীক্ষায় এই মাস্টার ট্রেনারদের কাজে যুক্ত থাকবেন পরিগণক এবং পর্যবেক্ষকরা। আজকের এই প্রশিক্ষণে মাস্ট্রার ট্রেনাররা কিভাবে তথ্য সংগ্রহ করবেন, তাঁদের কাজ করার পদ্ধতি এবং ডিজিটাল প্ল্যাটফর্মে কিভাবে কাজ করতে হবে তা শেখানো হয়েছে। এই বৈঠকে মন্ত্রকের সচিব, মহানির্দেশক, সিইও সহ অন্যান্য মন্ত্রকের শীর্ষ আধিকারিকরা উপস্থিত ছিলেন।
সপ্তম অর্থনৈতিক সমীক্ষার মাধ্যমে সারা দেশের বিভিন্ন জায়গা থেকে তথ্য সংগ্রহ করবে কেন্দ্রীয় পরিসংখ্যান এবং পরিকল্পনা রূপায়ণ মন্ত্রক। মাস্টার ট্রেনারদের এই জাতীয় প্রশিক্ষণ কর্মশালার মতো সারা দেশ জুড়েই এ ধরনের কর্মশালার আয়োজন করা হবে। মে ও জুন মাসের মধ্যে রাজ্য ও জাতীয় স্তরে ৬ হাজারেরও বেশি কর্মশালা আয়োজিত হবে।
এই সপ্তম অর্থনৈতিক সমীক্ষায় মন্ত্রকের পাশাপাশি সহযোগী হিসেবে কাজ করবে কমন সার্ভিস সেন্টার, সিএসসি ই-গভর্ন্যানশ সার্ভিসেস ইন্ডিয়া লিমিটেড এবং কেন্দ্রীয় বৈদ্যুতিন ও তথ্যপ্রযুক্তি মন্ত্রক। অর্থনৈতিক সমীক্ষা চলার সময় প্রযুক্তির ওপর ভিত্তি করে তথ্য সংগ্রহ ও রিপোর্ট তৈরি করা হবে। আগামী জুন মাস থেকে এই অর্থনৈতিক সমীক্ষার কাজ শুরু হচ্ছে। সমীক্ষার তথ্য সংগ্রহ ও যাচাইয়ের পর পূর্ণ তথ্য জানা যাবে।
প্রসঙ্গত উল্লেখ্য, প্রথম অর্থনৈতিক সমীক্ষার কাজ শুরু হয় বিগত ১৯৭৭ সালে।
CG/SS/DM
(Visitor Counter : 100
প্রধানমন্ত্রীরদপ্তর
স্পেনের প্রধানমন্ত্রী মাননীয় পেড্রো সানচেজ-এর সঙ্গে টেলিফোনে প্রধানমন্ত্রীর কথা
নয়াদিল্লি, ১৫ ফেব্রুয়ারি, ২০২৩
স্পেনের প্রধানমন্ত্রী মাননীয় মিঃ পেড্রো সানচেজ-এর সঙ্গে আজ প্রধানমন্ত্রী শ্রী নরেন্দ্র মোদীর টেলিফোনে কথা হয়েছে।
উভয় নেতা পারস্পরিক সম্বন্ধযুক্ত একাধিক দ্বিপাক্ষিক এবং আন্তর্জাতিক বিষয় নিয়ে আলোচনা করেছেন। তাঁরা চলতি দ্বিপাক্ষিক উদ্যোগের পর্যালোচনা করেন এবং প্রতিরক্ষা, অর্থনীতি ও বাণিজ্যিক ক্ষেত্রে বর্ধিত সহযোগিতা এবং সাম্প্রতিক উচ্চ পর্যায়ের বিনিময় নিয়ে সন্তোষ প্রকাশ করেন। ডিজিটাল পরিকাঠামো, জলবায়ু ব্যবস্থা এবং পরিবেশ বান্ধব শক্তি রূপান্তর এবং স্থায়ী উন্নয়নের মতো বিষয় নিয়ে সহযোগিতা করতে উভয় নেতা সম্মত হন।
প্রধানমন্ত্রী মোদী বসুধৈব কুটুম্বকম  এই বিষয় নিয়ে ভারতের জি২০ সভাপতিত্বে একতা প্রসারের লক্ষ্যে ভারতের অগ্রাধিকার নিয়ে স্পেনের প্রধানমন্ত্রীকে অবহিত করেন। জি২০র সভাপতিত্বে ভারতের যাবতীয় উদ্যোগের প্রতি প্রধানমন্ত্রী সানচেজ পূর্ণ সমর্থন জানিয়েছেন।
উভয় নেতাই পরস্পরের মধ্যে যোগাযোগ অক্ষুন্ন রাখতে সম্মত হয়েছেন।
PG/AB/NS
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭০ কোটি ৬৩ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটি ৫৮ লক্ষেরও বেশি টিকার ডোজ রয়েছে এবং আরও ৯৬ লক্ষ ডোজ সরবরাহ করা হবে
নয়াদিল্লি, ০৯ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭০ কোটি ৬৩ লক্ষ ৪৭ হাজার ৫৬৫টি টিকার ডোজ সরবরাহ করা হয়েছে। এছাড়াও, ৯৬ লক্ষ ২৫ হাজার ৭৬০টি ডোজ শীঘ্রই সরবরাহ করা হবে।
এছাড়াও, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৫৮ লক্ষ ৭ হাজার ১২৫টি ডোজ হাতে রয়েছে।
CG/SS/SB
(Visitor Counter : 137
মন্ত্রিসভারঅর্থনৈতিকবিষয়সংক্রান্তকমিটি
গ্রামীণ ও শহুরে ভারতের প্রথাগত শিল্পী ও কারিগরদের সহায়তায় নতুন কেন্দ্রীয় প্রকল্প ‘পিএম বিশ্বকর্মা’-য় অনুমোদন কেন্দ্রীয় মন্ত্রিসভার
এই প্রকল্পের জন্য ব্যয় হবে ১৩ হাজার কোটি টাকা
পিএম বিশ্বকর্মা প্রকল্পের প্রথম পর্যায়ের আওতায় আনা হচ্ছে ১৮টি প্রথাগত বৃত্তিকে
নতুন দিল্লি, ১৬ আগস্ট, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আজ নতুন কেন্দ্রীয় প্রকল্প ‘পিএম বিশ্বকর্মা’-র অনুমোদন দিয়েছে। এই প্রকল্পে ৫ বছরের জন্য  ব্যয় বরাদ্দ ধরা হয়েছে ১৩ হাজার কোটি টাকা। এই প্রকল্পের লক্ষ্য হল, যেসব কারিগর ও শিল্পী গুরুশিষ্য পরম্পরায় বা পরিবারগতভাবে হাতের কাজ এবং ছোটোখাটো সরঞ্জাম নিয়ে কাজ করেন, তাঁদের লালন করা ও শক্তি যোগানো। এই প্রকল্প পণ্যের গুণমান বৃদ্ধি এবং তার নাগাল বাড়াতে সাহায্য করবে, একইসঙ্গে বিশ্বকর্মারা যাতে অভ্যন্তরীণ ও বিশ্বব্যাপী মূল্যশৃঙ্খলের সঙ্গে সংযুক্ত হতে পারেন, তাও নিশ্চিত করবে।
পিএম বিশ্বকর্মা প্রকল্পের আওতায় শিল্পী ও কারিগরদের শংসাপত্র ও পরিচয়পত্র দিয়ে স্বীকৃতি জানানো হবে। তাঁদের ৫ শতাংশ ভর্তুকি সুদে প্রথম দফায় ১ লক্ষ টাকা পর্যন্ত এবং দ্বিতীয় দফায় ২ লক্ষ টাকা পর্যন্ত ছাড়যুক্ত বিশেষ ঋণ দেওয়া হবে। এছাড়া এই প্রকল্পে দক্ষতা উন্নয়নের ব্যবস্থা, সরঞ্জামের জন্য উৎসাহ, ডিজিটাল লেনদেনের জন্য উৎসাহ এবং বিপণন সংক্রান্ত সহায়তা দেওয়া হবে।
দেশজুড়ে বিভিন্ন শহর ও গ্রামের শিল্পী এবং কারিগররা এই সহায়তা পাবেন। প্রাথমিকভাবে পিএম বিশ্বকর্মা প্রকল্পের আওতায় ১৮টি প্রথাগত বৃত্তিকে আনা হয়েছে। এগুলি হল – ১) কাষ্ঠ শিল্পী ; ২) নৌকা প্রস্তুতকারক; ৩) অস্ত্র প্রস্তুতকারক; ৪) লৌহ শিল্পী ; ৫) হাতুড়ি ও সরঞ্জাম নির্মাতা; ৬) তালার মিস্ত্রি; ৭) স্বর্ণ শিল্পী ; ৮) মৃৎ শিল্পী ; ৯) ভাস্কর; ১০) চর্মকার; ১১) রাজমিস্ত্রি; ১২) ঝুড়ি/মাদুর/ঝাঁটা নির্মাতা; ১৩) পুতুল ও খেলনা প্রস্তুতকারক ; ১৪) কেশ শিল্পী ; ১৫) মালি ; ১৬) রজক ; ১৭) পোশাক প্রস্তুতকারক  এবং ১৮) মাছ ধরার জাল নির্মাতা।
AC/SD/SKD
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৭ আগষ্ট, ২০২১
গত ২৪ ঘন্টায় ৮৮.১৩ লক্ষ টিকা দেওয়া হয়েছে যা একদিনে সর্বোচ্চ
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৫৫.৪৭ কোটি টিকা দেওয়া হয়েছে
দেশে এ পর্যন্ত ৩,১৪,৪৮,৭৫৪ জন সুস্থ হয়ে উঠেছেন
বর্তমানে সুস্থতার হার ৯৭.৫১ শতাংশ
গত ২৪ ঘন্টায় ৩৬,৮৩০ জন সুস্থ হয়ে উঠেছেন
গত ২৪ ঘন্টায় ২৫,১৬৬ জন নতুন করে আক্রান্ত হয়েছেন যা ১৫৪ দিন পর সর্বনিম্ন
ভারতের সক্রিয় ভাবে করোনা আক্রান্তের সংখ্যা ৩,৬৯,৮৪৬ যা ১৪৬ দিন পর সর্বনিম্ন
মোট আক্রান্তের চেয়ে সক্রিয়ভাবে আক্রান্তের হার ১.১৫ শতাংশ যা ২০২০'র মার্চের পর সর্বনিম্ন
সাপ্তাহিক ভিত্তিতে বর্তমানে আক্রান্তের হার ১.৯৮ শতাংশ যা গত ৫৩ দিন ধরে ৩ শতাংশের নিচে
দৈনিক আক্রান্তের হার ১.৬১ শতাংশ যা বিগত ২২ দিন ধরে ৩ শতাংশের নিচে অব্যাহত রয়েছে
এ পর্যন্ত ৪৯.৬৬ কোটি নমুনা পরীক্ষা করা হয়েছে
CG/ SB
(
যুবওক্রীড়াবিষয়কমন্ত্রক
স্পোর্টস অথরিটি অফ ইন্ডিয়া ২০২৪ এবং ২০২৮ -এর প্রস্তুতির জন্য ৩৯৮ জন ক্রীড়া প্রশিক্ষক, সহকারী প্রশিক্ষক নিয়োগ করেছে ; নিয়োগ প্রাপ্তদের মধ্যে প্রাক্তন আন্তর্জাতিক ক্রীড়াবিদ ও অর্জুন পুরস্কার প্রাপ্তরাও রয়েছেন
নতুন দিল্লি, ১৬ ফেব্রুয়ারি, ২০২২
কেন্দ্রীয় সরকার একটি গুরুত্বপূর্ণ পদক্ষেপ গ্রহণ করেছে যা দেশের ক্রীড়া প্রশিক্ষণের ক্ষেত্রকে আরও শক্তিশালী করবে। স্পোর্টস অথরিটি অফ ইন্ডিয়া এবং যুব ও ক্রীড়া বিষয়ক মন্ত্রক ক্রীড়াক্ষেত্রের ২১টি শাখায় বিভিন্ন স্তরে ৩৯৮ জন ক্রীড়া প্রশিক্ষকদের চাকরির সুযোগ করে দিয়েছে। এঁদের মধ্যে অনেকেই হলেন প্রাক্তন আন্তর্জাতিক ক্রীড়াবিদ এবং অর্জুন পুরস্কার প্রাপ্ত, যারা বিশ্বচ্যাম্পিয়নশিপ এবং অলিম্পিকের মতো আভিজাত্য মূলক প্রতিযোগিতায় প্রতিদ্বন্দ্বিতা করেছেন বা পদক জয়লাভ করেছেন।
বাছাই করা মোট ৩৯৮ জনের মধ্যে ১০১ জন প্রশিক্ষক বিভিন্ন পাবলিক সেক্টর আন্ডারটেকিং এবং অন্যান্য সরকারি সংস্থা থেকে ডেপুটেশনে যোগ দিচ্ছেন।
অলিম্পিক ২০২৪ এবং ২০২৮ সহ গুরুত্বপূর্ণ জাতীয় ও আন্তর্জাতিক প্রতিযোগিতার জন্য ক্রীড়াবিদদের ৩৬০ ডিগ্রী সহায়তা প্রদানের জন্য যুব ও ক্রীড়া বিষয়ক মন্ত্রকের প্রচেষ্টায় এই নিয়োগ করা হয়েছে।
যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর বলেছেন," আমি খুশি যে অনেক প্রাক্তন যারা বিভিন্ন প্রতিযোগিতায় প্রতিদ্বন্দ্বিতা করেছেন এবং পদক জয়লাভ করেছেন তাঁরাও এই পদগুলির জন্য আবেদন করেছেন এবং নির্বাচিত হয়েছেন।"
কেন্দ্রীয় মন্ত্রী আরও বলেন যে, "এইসব প্রশিক্ষকদের নিয়ে আসার অর্থ হচ্ছে ক্রীড়াবিদদের প্রশিক্ষণ দেওয়ার পাশাপাশি তাদের মানসিক দৃঢ়তারও বিকাশ ঘটানো। যা কিনা বিশ্ব পর্যায় প্রতিযোগিতার ক্ষেত্রে সাফল্যের চাবিকাঠি।"
প্রশিক্ষক এবং সহকারি প্রশিক্ষকদের নতুন ব্যাচের মধ্যে বেশ কয়েকজন বিশিষ্ট ব্যক্তি রয়েছেন, যারা পদ্মশ্রী পুরস্কার প্রাপ্ত এবং অর্জুন পুরস্কার প্রাপ্ত।
পদ্মশ্রী পুরস্কার প্রাপ্ত এবং অর্জুন পুরস্কার প্রাপ্ত বজরং লাল ঠাকর যিনি এশিয়ান গেমসে স্বর্ণপদক বিজয়ী, তিনি রোয়িং কোচ হিসেবে যোগদান করেছেন। আবার শিল্পী সিয়রান যিনি ২০১১ সালে কমনওয়েলথ গেমসে সোনা জিতেছেন। তিনি কুস্তিতে একজন সহকারী কোচ হিসেবে যোগদান করেছেন।
আবার অলিম্পিয়ান জিন্সি ফিলিপ যিনি একজন অ্যাথলেটিকস কোচ হিসেবে যোগ দিয়েছেন। প্রণামিকা বরাহ শীর্ষস্থানীয় আন্তর্জাতিক চ্যাম্পিয়নশিপে একাধিক পদক বিজয়ী। তিনি বক্সিং কোচ হিসেবে যোগ দিয়েছেন।
অর্জুন পুরস্কার প্রাপ্ত বজরং লাল ঠাকর বলেছেন, "আমি ভারতীয় ক্রীড়া কর্তৃপক্ষের কাছে কৃতজ্ঞ যে আমাকে কোচ হিসেবে খেলাধুলার ফিরিয়ে নিয়ে আসার সুযোগ করে দিয়েছেন, বিশেষ করে, এমন সময় যখন ভারতের কাছে ওয়াটার স্পোটর্সে আন্তর্জাতিক প্রতিযোগিতায় প্রভাব ফেলার দুর্দান্ত সুযোগ রয়েছে। আমি এশিয়ান গেমসের জন্য দলকে প্রশিক্ষণ দিচ্ছি। আমি আত্মবিশ্বাসী আশাবাদী যে, অ্যাথলেটদের সর্বোচ্চ পর্যায়ে প্রশিক্ষণ দিয়ে তাঁদের এশিয়ান গেমসে পদক তালিকা যোগ করতে সক্ষম হব।"
নির্বাচিত প্রশিক্ষকদের মধ্যে চারজন অর্জুন পুরস্কার প্রাপ্ত, একজন ধ্যানচাঁদ পুরস্কার প্রাপ্ত, একজন দ্রোণাচার্য পুরস্কার প্রাপ্ত রয়েছেন। এছাড়াও প্রাক্তন আন্তর্জাতিক ক্রীড়াবিদদের পাশাপাশি অন্যান্যরাও রয়েছেন যারা স্বীকৃত কোন ভারতীয় বা বিদেশী বিশ্ববিদ্যালয় থেকে স্পোর্টস কোচিং এর উপর ডিপ্লোমা করেছেন।
স্পোর্টস অথরিটি অফ ইন্ডিয়ার এমন কিছু প্রশিক্ষক রয়েছেন যাদের চুক্তি শেষ হয়ে গেছে তাঁদের যোগ্যতা অনুযায়ী আবার বহাল করা হয়েছে।
CG/ SB
(Visitor Counter : 119
সড়কপরিবহণওমহাসড়কমন্ত্রক
প্রধানমন্ত্রী শ্রী নরেন্দ্র মোদী ২৩২ নম্বর জাতীয় সড়কের রায়বেরিলি – ফতেপুর – বান্দা অংশের সংস্কারের পর এ সপ্তাহে তা জাতির উদ্দেশে উৎসর্গ করবেন
নয়াদিল্লি, ১৪ ডিসেম্বর, ২০১৮
উত্তর প্রদেশের রায়বেরিলি-তে আগামী রবিবার ১৬ ডিসেম্বর এক অনুষ্ঠানে প্রধানমন্ত্রী শ্রী নরেন্দ্র মোদী ২৩২ নম্বর জাতীয় সড়কের রায়বেরিলি – ফতেপুর – বান্দা অংশের সংস্কারের পর, তা জাতির উদ্দেশে উৎসর্গ করবেন। ১৩৩ কিলোমিটার দীর্ঘ এই জাতীয় সড়কের অংশটি ৫৫৮ কোটি টাকা ব্যয়ে সংস্কার করা হয়েছে। বুন্দেলখন্ডের খনি অঞ্চল, চিত্রকূট তীর্থ ক্ষেত্র, রাজ্যের রাজধানী লক্ষ্ণৌ এবং রাজ্যের পূর্বাঞ্চলীয় জেলাগুলির মধ্যে এই সড়কটি গুরুত্বপূর্ণ এক যোগাযোগের মাধ্যম। এই সড়ক দিয়ে বিশাল পরিমাণ নির্মাণ পরিবহণ করা হয়। ২০১৩ সালে এই সড়কটি সংস্কারের জন্য জাতীয় মহাসড়ক কর্তৃপক্ষের হাতে আসার সময়ে এর অবস্থা অত্যন্ত খারাপ ছিল এবং বান্দা থেকে রায়বেরিলির মধ্যে যাতায়াতের জন্য ৭ – ৮ ঘন্টা সময় ব্যয় করতে হ’ত। সংস্কারের পর মাত্র আড়াই ঘন্টার মধ্যে এই দূরত্ব যাতায়াত করা সম্ভব হবে। নতুন করে সংস্কারের পর এই সড়কটি খুলে দেওয়ার ফলে বিভিন্ন শহরের মধ্যে যাতায়াতের সুবিধাই যে বাড়বে শুধু তাই নয়, দূষণ কমবে এবং জ্বালানি সাশ্রয় হবে। এছাড়াও, পূর্বাঞ্চল ও বুন্দেলখন্ড এলাকায় নতুন করে সংস্কার করা এই পথটি কর্মসংস্থানের সুযোগ বৃদ্ধি করবে এবং আর্থ-সামাজিক বিকাশ ত্বরান্বিত করবে।
CG/PB/SB
(Visitor Counter : 82
অর্থমন্ত্রক
পশ্চিমবঙ্গে সামাজিক সুরক্ষামূলক পরিষেবাগুলি আরও বেশি মানুষের কাছে পৌঁছে দিতে ভারত ও বিশ্বব্যাঙ্কের মধ্যে ১২৫ মিলিয়ন ডলারের ঋণ চুক্তি স্বাক্ষরিত
নতুন দিল্লি, ১০ মার্চ, ২০২২
পশ্চিমবঙ্গের দরিদ্র, অসহায় ও প্রান্তিক মানুষজন যাতে আরও বেশি করে সামাজিক সুরক্ষামূলক পরিষেবাগুলির নাগাল পেতে পারেন সেজন্য ভারত সরকার, পশ্চিমবঙ্গ সরকার এবং বিশ্বব্যাঙ্কের মধ্যে ১২৫ মিলিয়ন ডলারের একটি ঋণ চুক্তি স্বাক্ষরিত হয়েছে। ইন্টারন্যাশনাল ব্যাঙ্ক ফর রিকন্সট্রাকশন অ্যান্ড ডেভলপমেন্ট – আইবিআরডি এই ঋণ দেবে।
পশ্চিমবঙ্গ সরকার সামাজিক সহায়তা, বিভিন্ন পরিষেবা এবং কর্মসংস্থান সৃষ্টির লক্ষ্যে ৪০০ টিরও বেশি কর্মসূচি চালায়। এই পরিষেবাগুলির বেশিরভাগই ‘জয় বাংলা’ নামে একটি প্ল্যাটফর্ম থেকে দেওয়া হয়। ‘দ্য ওয়েস্ট বেঙ্গল বিল্ডিং স্টেট ক্যাপাবিলিটি ফর ইনক্লুসিভ সোশ্যাল প্রোটেকশন প্রজেক্ট’ নামে নতুন এই প্রকল্প রাজ্যস্তরে এই পরিষেবাগুলি সবার কাছে পৌঁছে দিতে সাহায্য করবে। মহিলা, তপশিলি জাতি ও উপজাতিভুক্ত মানুষজন, প্রবীণ ব্যক্তি এবং রাজ্যের দুর্যোগপ্রবণ উপকূল অঞ্চলের বাসিন্দারা যাতে এইসব পরিষেবার সুযোগ সুবিধা পান, সেদিকে বিশেষ নজর রাখা হবে।
কেন্দ্রীয় অর্থ মন্ত্রকের অর্থনৈতিক বিষয় সংক্রান্ত দফতর বলেছে, “কোভিড-১৯ অতিমারী সঙ্কটের সময়ে অন্তর্ভুক্তিমূলক ও সাম্যভিত্তিক সামাজিক সুরক্ষা প্রদানের বিরামহীন ব্যবস্থা থাকার প্রয়োজনীয়তা বোঝা গেছে। এই প্রকল্পটি পরিষেবাগুলির পরিধি বাড়াতে এবং দরিদ্র ও দুর্বল গোষ্ঠীগুলির কাছে পরিষেবার সুফল পৌঁছে দিতে রাজ্য সরকারকে সাহায্য করবে।”
ভারত সরকারের পক্ষে অর্থ মন্ত্রকের অর্থনৈতিক বিষয় সংক্রান্ত দপ্তরের অতিরিক্ত সচিব শ্রী রজত কুমার মিশ্র, পশ্চিমবঙ্গ সরকারের পক্ষে অর্থ দপ্তরের সচিব শ্রী সুদীপ কুমার সিনহা এবং বিশ্ব ব্যাঙ্কের পক্ষে ভারতের কান্ট্রি ডিরেক্টর শ্রী জুনাইদ আহমেদ এই চুক্তিতে স্বাক্ষর করেছেন।
সাম্প্রতিক একটি সমীক্ষায় দেখা গেছে, পশ্চিমবঙ্গে, সরকারের পক্ষ থেকে দেওয়া খাবারদাবার ও অন্যান্য সামগ্রী দরিদ্র ও অসহায় মানুষের কাছে পৌঁছলেও নগদ অর্থ পৌঁছে দেওয়ার প্রক্রিয়া বেশ দুর্বল। আবেদন প্রক্রিয়ার জটিলতা এবং যোগ্যতা যাচাইয়ের স্বয়ংক্রিয় ব্যবস্থার অভাবে প্রবীণ মানুষজন, বিধবা এবং বিশেষ চাহিদা সম্পন্ন ব্যক্তিদের সামাজিক পেনশন পেতে অনেক কাটখড় পুড়োতে হয়।
আগামী চার বছরের মধ্যে, এই প্রকল্পটি সামাজিক সুরক্ষার পরিধি প্রসারিত করতে এবং দরিদ্র ও অসহায় মানুষের কাছে নগদ অর্থ পৌঁছে দিতে একটি সার্বিক ও শক্তিশালী সামাজিক পদ্ধতি গঠনে সরকারকে সাহায্য করবে।
পশ্চিমবঙ্গে ম্যানুয়াল ডেটা এন্ট্রি হওয়ায়, বিভিন্ন দপ্তরে সুবিধাভোগীদের তালিকা তৈরিতে অসংগতি এবং ডেটা মজুত ও ডেটা বিনিময়ের ক্ষেত্রে নানা সমস্যা দেখা যায়। এই প্রকল্প রাজ্যের পরিষেবা প্রদানকারী প্ল্যাটফর্ম, ‘জয় বাংলা’কে ডিজিটাইজ করতে সাহায্য করবে। এতে সামাজিক সহযোগিতামূলক কর্মসূচিগুলি একত্রিত করা যাবে এবং দরিদ্র ও দুর্বল পরিবারগুলিকে দ্রুত সামাজিক পেনশন প্রদান করা সম্ভব হবে।
এই প্রকল্পের আওতায় সামাজিক সুরক্ষামূলক পরিষেবাগুলির জন্য একটি পরামর্শমূলক টেলি-নেটওয়ার্কও তৈরি করা হবে। সেই নেটওয়ার্কে কর্মীরা সুবিধাভোগীদের বিভিন্ন পরিষেবার বিষয়ে বিস্তারিত তথ্য ও পরামর্শ দেবেন। বর্তমানে রাজ্যের শ্রম শক্তিতে মহিলাদের কম অংশগ্রহণের যে সমস্যা রয়েছে, তা দূর করার লক্ষ্যেও এটি একটি প্রাতিষ্ঠানিক মঞ্চ হিসেবে কাজ করবে।
CG/SD/SKD/
(Visitor Counter : 466